22. lokakuuta
Tapahtumia

1383 – Portugalin kuninkaan Fernando I:n kuolema ilman miespuolista perillistä johti sisällissotaan ja levottomuuksiin Portugalissa vuosina 1383–1385.
1797 – Andre-Jacques Garnerin suoritti ensimmäisen tunnetun laskuvarjohypyn tuhannen metrin korkeudesta Pariisin yllä.
1883 – Metropolitan-ooppera avattiin New Yorkissa Charles Gounodin Faust-oopperalla.
1884 – Kansainvälinen meridiaanikonferenssi hyväksyi Greenwichin meridiaanin kansainväliseksi nollameridiaaniksi.
1904 – Varsovan, Vilnan, Kiovan, Moskovan ja Odessan sotilaspiireissä syttyi kapinoita määrättäessä reserviläiset palvelukseen. Tsaarin eroa vaadittiin.
1911 – Suomen jalkapallomaajoukkue pelasi ensimmäisen maaottelunsa. Eläintarhan kentällä pelatussa ottelussa oli vastassa Ruotsi.
1913 – S/S Vestkusten -matkustajalaivan haaksirikossa Vaasan lähellä kuoli 34 henkilöä ja vain yksi laivan matkustaja selvisi hengissä.
1929 – Aristide Briandin hallitus kaatui Ranskassa.
1930 – Kenraalimajuri K. M. Wallenius pidätettiin epäiltynä presidenttipari Ståhlbergin kyydityksen järjestämisestä.
1934 – FBI ampui pankkiryöstäjä Pretty Boy Floydin.
1938 – Yrjö Väisälä löysi asteroidin 1473 Ounas.
1941 – Odessan joukkomurha aloitettiin: saksalaiset miehittäjät surmasivat Odessassa ja Transnistriassa kolmessa päivässä 25 000–34 000 juutalaista.
1943 – Toinen maailmansota: RAF suoritti voimakkaan ilmahyökkäyksen 236 000 asukkaan Kasselin kaupunkiin surmaten 10 000 henkeä ja jättäen 150 000 ihmistä kodittomaksi. Kyseessä oli toinen palopommein aiheutettu tulimyrskyn muodostanut lentohyökkäys Saksaan.
1953 – Laos itsenäistyi Ranskasta.
1957 – Vietnamin sota: Yhdysvallat menetti ensimmäiset sotilaansa Vietnamissa.
1962 – Kuuban ohjuskriisi: Yhdysvaltain presidentti John F. Kennedy ilmoitti yhdysvaltalaisten vakoilukoneiden havainneen neuvostoliittolaisia ydinaseita Kuubassa ja että hän oli siksi määrännyt Kuuban laivastosaartoon.
1964 – Jean-Paul Sartre kieltäytyi hänelle myönnetystä Nobelin kirjallisuuspalkinnosta.
1965 – Afrikan maat vaativat Yhdistynyttä kuningaskuntaa käyttämään voimaa estääkseen Rhodesian itsenäistymisen.
1966 – Espanja vaati Yhdistynyttä kuningaskuntaa lopettamaan sotilaslennot Gibraltarille. Britannia kieltäytyi ja Espanja sulki rajan autoliikenteeltä.
1966 – The Supremes -yhtyeestä tuli ensimmäinen yhdysvaltalainen pelkästään naisista koostunut yhtye, jonka albumi (Supremes a Go-Go) nousi myyntilistan kärkeen.
1968 – Apollo-ohjelma: Apollo 7 laskeutui turvallisesti Atlantin valtamereen kierrettyään Maan 163 kertaa.
1978 – Kiina ja Japani allekirjoittivat 10-vuotisen rauhan- ja ystävyyssopimuksen Tokiossa. Kumpikin maa ilmoitti vastustavansa yhden valtion ylivaltaa Kaakkois-Aasiassa, millä sanonnalla Kiinan johtaja Deng Xiaoping viittasi Neuvostoliittoon.
1995 – Yhdistyneet Kansakunnat aloitti 50-vuotisjuhlakokouksensa New Yorkissa. Kokoukseen osallistuivat 150 jäsenmaan edustajat.
1997 – Tanskalainen vankikarkuri Steen Christensen surmasi kaksi poliisia Helsingissä. Surmansa saivat ylikonstaapeli Eero Holsti ja vanhempi konstaapeli Antero Palo.
2000 – Suomessa pidettiin kunnallisvaalit. Suurimmaksi kuntapuolueeksi nousi Suomen Keskusta.
2003 – Euroopan Kuurosokeiden Liitto (EDbU) perustettiin.
2004 – Venäjän duuma hyväksyi äänin 334–73 Kioton ilmastosopimuksen.
2005 – Bellview Airlinesin lento 210:n Boeing 737-200 syöksyi maahan pian Lagosin lentokentältä noustuaan Nigeriassa, kaikki koneessa olleet 117 ihmistä saivat surmansa.
2006 – Seitsenkertainen Formula 1-maailmanmestari Michael Schumacher lopetti F1-uransa. Hän teki paluun F1-sarjaan vuonna 2010.
2008 – Avaruustutkimus: Intia laukaisi ensimmäisen kuuluotaimensa, Chandrayaan_1:n.
2008 – Helsingin Musiikkitalon peruskivi muurattiin Töölönlahdella.
2009 – Helsingin hovioikeus tuomitsi Suomen valtion maksamaan suurlähettiläs Alpo Rusille aiheettomasta vakoiluepäilystä 47 000 euron korvaukset Helsingin käräjäoikeuden syksyllä 2007 määräämän 70 000 euron sijasta. Hovioikeus katsoi lausunnossaan entisen oikeusministerin Johannes Koskisen aiheuttaneen Rusille vahinkoa tiedotusvälineille syksyllä 2002 antamallaan haastattelulla. Rusi ja valtio tyytyivät hovioikeuden päätökseen.
2009 – Valtioneuvosto päätti Itä-Uudenmaan maakunnan lakkauttamisesta.
2013 – Nokia Lumia 2520 -taulutietokone julkistettiin.